„"Най-добрите години от нашия живот"“ е големия победител на 19-ата церемония по връчване на наградите „Оскар“, където е номиниран за отличието в 8 категории, спечелвайки 7 от тях, включително за „най-добър филм“, „най-добър режисьор“ и най-добър изпълнител в главна мъжка роля за Фредрик Марч. Освен възторжените акламации на критиката, филмът донася и голям финансов успех на създателите си. Той се превръща в най-доходоносното произведение до онзи момент, отстъпвайки само на „"Отнесени от вихъра"“ (1939). През 1989 година филмът е в първата група произведения, избрани като културно наследство за опазване в Националния филмов регистър към Библиотеката на Конгреса на САЩ.